Igwa an organisasyon nin taonan na workshop para sa mga bàgong parasurat na pinònan kan 2011, an Saringsing Writers Workshop. Abril kan 2012, ipinublikar kaini an sarong antabay sa ortograpiya, pagbaybay asin paggamit nin mga diyakritiko para sa tataramon na Bikol Sentral. An organisasyon igwa nin duwang publikasyon: Saringsing asin Himoloan na sarong babasahon na minaluwas saro lambang apat na bulan.